སྲིད་སྐྱོང་བློ་སེང་འདི་ཟླ་འདིའི་ནང་ཐེངས་གཉིས་ལ་གསར་ལམ་དུ་ཐོན་སོང་།རྒྱ་གར་གཞུང་གི་འཛིན་སྐྱོང་འོག་ཡོད་པའི་སློབ་གྲྭ་རྩིས་ལེན་སྐོར་དང་།གངས་སྐྱིད་དུ་བོད་ཀྱི་འགྲེམས་སྟོན་ཁང་ཞིག་གསར་བརྒྱག་བྱ་རྒྱུ་ཡིན་པའི་གསར་བསྒྲགས་སྤེལ་སོང་།གསར་བསྒྲགས་དེ་གཉིས་ཀ་བློ་སེང་ཡོད་དགོས་པ་མ་རེད།དྲུང་ཆེ་དང་ཡང་ན་དྲུང་ཆེའི་འོག་དྲུང་འཕར་ལྟ་བུས་བསྐྱངས་ན་ལས་ཀའི་གནས་རིམ་ཐད་ནས་བལྟས་ནའང་ཏག་ཏག་བསྡད་ཡོད།ཁང་བ་ཞིག་བརྒྱག་རྒྱུ་དང་སློབ་གྲྭ་ཞིག་རྩིས་ལེན་ཙམ་ལ་སྲིད་སྐྱོང་གི་སྐུ་ལས་བསྐྱོད་དགོས་ཡོད་པ་མ་རེད་དེ།མིའི་མདུན་ནས་བཟང་དགེ་ལེན་ལ་སྲིད་སྐྱོང་གིས་འཚང་ག་རྒྱག་གི་ཡོད་པ་འདི་ནས་ཤེས་ཐུབ།དེ་མིན་ཨ་དོན་འཕོ་འགྱུར་ཐད་ཀྱི་རྙོག་གྲར་གསར་བཤད་གནང་དགོས་ཐུག་དུས་སྲིད་སྐྱོང་མཐོང་རྒྱུ་མེད་ཅིང་།ཆེད་དུ་གསར་བཤད་་ལ་གཡོལ་ནས་ཡུ་རོབ་ཏུ་བསྐྱོད་སོང་ཨ།སྐྱེས་ཕོ་རབས་ཤིག་དང་རང་ལ་བདེན་པ་ཡོད་ན་གནད་འགག་གི་སྐབས་སུ་མདུན་དུ་ཐོན་དགོས་པ་མ་ཡིན་ནམ།